== Lodstjenesten ==
27. april 1809 udsendtes et ''Interims-Lods-Reglement for Lodserne på Kyeholm og [[Besser Rev|Besser]] ved Samsøe''. Heri står, "''at for at betiene de søfarende, som ville søge Kyeholm eller Samsøe Havn; een [[Lods]] med en Reserve er ligeledes ansat paa den nordlige Huk af Besser Landrev for at gaae de Skibe imøde, som komme fra den østlige Side og indlodse samme til bemeldte Havne. For at indlodse til Kyeholm Havn betales 24 [[Skilling]] af hver Fod, Skibet er dybgaaende, hvilke Lodspenge Skibsførerne ere pligtige at betale, hvad enten de betiene sig af Lods eller ikke, naar Lodsen gaaer Skibet imøde for at modtage det frie uden for den nærmeste Grund af Indløbet''". En lods måtte ikke opholdes unødvendigt; det kostede en [[rigsdaler]] dagligt ekstra. En lods til et skib fra Kyholm til "''[[Kalundborg|Callundborg]], [[Tunø|Thunøe]] eller [[Århus|Aarhuus]], og Omstændighederne tillader Lodsen at gaae, da betales ham 48 [[Skilling]] af hver Fod, Skibet er dybgaaende, Lodserne skulle ikke gaae længere end til disse Steder''". Lodserne skulle også have "''Indseende med, at der ikke fra Skibene udkastes Baglast noget Sted, hverken i Kyeholm eller Samsøe Havne''"; og hvis sådant forekom, "''da [[bøde]]r han 10 rigsdaler for hver Gang, det halve til Angiverne og det andet halve til Samsøes Fattige''". <ref name=autogeneret1 />
Naturbeskyttelse